**Сабақтың тақырыбы: *Сын есім.***

**Сабақтың мақсаты:**

***Білімділік:*** Оқушылардың білімдерін арттыру, сын есімді сөйлем ішінен тауып, оған дұрыс сұрақ қоя білуге үйрету.

***Тәрбиелігі:*** Дұрыс мәнерлеп сөйлеулерін қалыптастыру, Оқушыларды ұйымшылдыққа, ізденімпаздыққа, шығармашылықпен жұмыс істеуге тәрбиелеу.

***Дамытушылығы:*** Сауатты, таза жазуға дағдыландыру.Тапсырмаларды орындау арқылы оқушылардың сыни тұрғысынан ойлауын дамыту.

**Көрнекілігі:** тірек-кесте, сын есімге байланысты сөздер. «Деңгейлік тапсырмалар» жазылған сызбалар. Ойынға арналған қоржын.

**Сабақтың түрі:** аралас сабақ.

**Сабақтың әдісі:** сұрақ-жауап, түсіндіру.

**Сабақтың барысы**:

1. Ұйымдастыру кезеңі.
2. Үй тапсырмасын сұрау, бағалау.
3. Жаңа сабақ, баяны.
4. Сабақты қорыту.
5. Үйге тапсырма беру.

***Ұран:*** Балалар, жалқау болмай оқы сабақ,

Ашылмас, оқымасаң көз бен қабақ.

Балалар бүгінгі сабағымыз күндегі сабаққа қарағанда ерекше сабақ болмақ. Сабағымызға бірнеше қонақтарымыз келіп отыр. Міне, сол үшін өзіміздің тәрбиелі тәртібімізбен алған білімдерімізді көрсете білуіміз керек.

***Мұғалім:*** Қазір қандай сабақ? Қазақ тілі.Қане балалар бір шумақ өлеңмен бірге бастайық.

***Психологиялық дайындық:***

Қазақ тілі – бал тілім,

Өзің барда шалқыдым.

Тілімнен нәр табармын,

Тіліме кім тағар мін.

***Хормен:*** Біз бақытты баламыз,

Кілең бестік аламыз.

***Мұғалім:*** Жарайсыңдар балалар отырыңдар. Сендердің «5» алатындарыңа сенемін.

Сабақтағы мақсатымыз не балалар?

***Оқушылар:*** «Мақсатымыз жақсы оқу».

***Мұғалім:*** Мен сендерді сабаққа жақсы қатысатындарыңа сенемін. Бүгінгі сабағымызда мен сендерді мына гүлдермен бағалаймын.

*Жұмбақ жасыру.*

Бұлттар айдап желдеткен.

Нөсерлетіп селдеткен.

Бұл қай кез деп ойлайсыңдар?

***Мұғалім:*** балалар қазір жылдың қай мезгілі?

***Оқушы:*** Көктем.

***Мұғалім:*** Көктем мезгілінде нелерді байқайсыңдар?

***Оқушы:*** Көктем мезгілінде қар ериді. Өсімдіктер өседі. Гүлдер өседі. Бәйшешектер ашылады.

***Мұғалім:*** Ал балалар, олай болса мына көктем бейнесіне қараңдар.

Көктем мезгілінде Көктем ару қыз гүл тергісі келіпті.

Көктем мезгілінде Көктем ана келді. Көктем ананың бізге хаты бар екен. Сол хатты кім оқиды?

***Оқушы:*** Хатты алып оқиды.

Сәлеметсіңдерме балалар.

Мен сендерді көктемнің шуақты күндерінде ашылатын, бәйшешек гүлдерін теру үшін, мен сендерге тапсырма беремін. Сол тапсырманы орындасаңдар, мен сендерге гүл теруге рұқсат беремін – дейді көктем ана.

***Мұғалім:*** Қане балалар, біз енді Көктем ару қызға көмектесейік.

Оқушылар әр бір бәйшешек гүлінің арқасындағы сұрақтарға жауап береді. Сол гүлді құмыра әкеліп салады.

1. Дыбыс дегеніміз не?
2. Дыбысты не істейміз ?
3. Дыбыстар нешеге бөлінеді?
4. Қазақ тілінде қанша әріп бар?
5. Дауысты дыбыстар нешеге бөлінеді?
6. Дауыссыз дыбыстар нешеге бөлінеді?
7. Сөйлем дегеніміз не?
8. Хабарлы сөйлем дегеніміз не?
9. Сұраулы сөйлем дегеніміз не?
10. Лепті сөйлем дегеніміз не?
11. Мәтін дегеніміз не?
12. Қосымша дегеніміз не?
13. Түбір дегеніміз не?

***Мұғалім:*** Жарайсыңдар балалар. Сендер Көктем аруға көмектестіңдер. Көктем ананың тапсырмасын орындадыңдар. Ал, балалар, біз үлкен тарауды өтіп жатырмыз. Сол тарауды айтыңдаршы.

***Оқушылар:*** Сөз таптары.

***Мұғалім:*** Қазақ тілінде қанша сөз табы бар?

***Оқушы:*** Зат есім. Етістік. Сын есім. Сан есім.

***Мұғалім.* Ой шақыру*.***

Қар еріді, су ақты,

Күндер келді шуақты.

Байтақ дала келбеті,

Түкті кілем сияқты.

*Сын есімді табу.*

Ал, оқушылар, осы өлең шумақтың ішінен нені байқадыңдар?

***Оқушы:*** Сын есімді таптық.

Үй тапсырмасын тексеру.

**Сергіту сәті.** Көктем қандай көңілді,

Күміс жаңбыр төгілді.

Мөлдір аспан ашылып,

Күннің көзі көрінді.

***Мұғалім:*** Қане, балалар осы көктем сөзіне дыбыстық талдау жасайық.

Ал,балалар, олай болса біз бүгінгі жаңа сабақты ашуымыз үшін мына жауқазын гүлдерін көріп тұрсыңдарма?

***Оқушы:*** Ия.

***Мұғалім:*** Осы жауқазын гүлдерін теріп, әр гүлдің арқасындағы тапсырманы орындасақ жаңа сабағымыз ашылады.

Сын есім сөзі шықты.

Оқушылар бүгінгі жаңа сабағымыз сын есім туралы түсіндіру.

Ал, балалар олай болса біз «Құс керуені» ойынын ойнаймыз.

Шарықтап ұшып бара жатқан құстардың әрқайсысының тапсырмалары бар . Осы тапсырмаларды орындау арқылы құстарды табиғатқа қалдыруымыз қажет.

**Дәптермен жұмыс.**

Дәптерімізді ашайық,

Қолға қалам алайық.

Түп-түзу боп отырып,

Көркем етіп жазайық.

***Мұғалім:*** Жарайсыңдар балалар.

407-жаттығу.

Мынау сары қарындаш,

Мұнымен күнді бояймын.

Мынау қоңыр қарындаш,

Мұнымен күнді бояймын.

Мынау жасыл қарындаш,

Мұнымен гүлді бояймын.

Мынау көк қарындаш,

Мұнымен суды бояймын.

408-жаттығу.

Мақалды жатқа айту.

Жақсы адам – елдің ырысы,

Жақсы жер – жанның тынысы.

409-жаттығу.

Жуас, қалың, тегіс сөздерін қатыстырып сөйлемдер құра.

1. Қой өте жуас үй жануары.
2. Биыл қар қалың жауды.
3. Көлік тақтайдай тегіс жолмен жүріп барады.

410-жаттығу.

Бағандағы сөйлемдерді салыстыр.

Сын есімнің не үшін қажет екенін дәлелде.

Оның құлағы, құйрығы Оның ұзын құлағы, қысқа құйрығы

және жүні бар. және жылы жүні бар. Жазда жүні сұр,

ал қыста ақ болады.

***Мұғалім:*** Осы қазақ тілі туралы бір шумақ өлең айтайық.

***Оқушы:*** Өз тілінде сөйлеп шықты сан ұрпақ,

Қазақ тілі өз жұлдызың көктегі.

Қазақ тілі өмірің де, өлеңде.

Қазақ тілі тамыр жайған тереңге.

Қазақ тілі болшаққа жетелеп,

Ұрпақтарды танытады әлемге.

**Мұғалім:** Мына қоржында не бар?

***Оқушы:*** Асық.

***Мұғалім:*** Олай болса, асық ойынын жалғастырайық.

Асықта мақал-мәтелдер жазылған. Сол мақал-мәтелдің ішіндегі сын есімді тап?

**Сабақты бекіту.** Бүгінгі сабақ ұнады ма?

Олай болса балалар Б.Б.Б. стратегиясын орындайық.

|  |  |  |
| --- | --- | --- |
| **Білемін** | **Білдім** | **Білгім келеді** |
| **Сөз таптары**  **Зат есім**  **Етістік** | **Сын есім** | **Сан есім** |
|  |  |  |

Сонымен сабақты бір шумақ өлең арқылы аяқтаймыз.

Біз кішкентай баламыз,

Өсіп алға барамыз.

2050 жылдары,

Біздер азамат боламыз.

Мұғалім: Жарайсыңдар балалар. Барлықтарың сабаққа өте жақсы қатыстыңдар.

Бағалау. Оқушылар мен сендерді бағалаймын.

**«5» «4»**

Жүйрік екен аты, Білмей қалған жерлерін,

Аяңдамай желеді. Мықтап миға тоқиды.

«5» қоямын оған мен, Бүгін «4» ке оқыса,

Бірінші орында келеді. Ертең «5» ке оқиды.

**«3»**

Айтқанына көңіліміз толмады,

Сабаққа дайындалмай келіпті.

Онысы дұрыс болмады.

**Сабақты қорыту.**

Жарайсыңдар балалар. Өте жақсы орындадыңдар.

**Үйге тапсырма.** 411-жаттығу.

Жоспар бойынша әңгіме жазу.

Сын есім ережесін жаттау.

Сабағымыз осымен аяқталды. Қош сау болыңдар.